ସଂଗୀତା ଗୋସାଇଁ

ସଂଗୀତା ଗୋସାଇଁ, ଜଣେ ଓଡ଼ିଆ କଣ୍ଠଶିଳ୍ପୀ । ଓଡ଼ିଶୀ, ହିନ୍ଦୁସ୍ତାନୀ, ଗଜଲ, ପଲ୍ଲୀଗୀତ, ପପ ଓ ଲଘୁସଙ୍ଗୀତ ଆଦି ଗାୟନଶୈଳୀରେ ସଂଗୀତାଙ୍କର ଦକ୍ଷତା ଅଛି । ଭଉଣୀ ସୁମିତ୍ରା ଓ ସୁଚିତ୍ରାଙ୍କ ଯୋଡ଼ି ଭାବରେ ସେ ବହୁ ସଙ୍ଗୀତ ପ୍ରସ୍ତୁତ ଓ ପରିବେଷଣ କରିଛନ୍ତି ।http://www.newindianexpress.com/states/odisha/2015/jul/22/Odia-Compilation-of-Gita-Released-789749.html ସେ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ରର ମୁଖ୍ୟ ମୁଖ୍ୟ ନିର୍ବାହୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

 ଜୀବନୀ 
ସଂଗୀତାଙ୍କର ପିତାଙ୍କ ନାମ ଥିଲା ଉପେନ୍ଦ୍ର ମହାପାତ୍ର । ପରିବାରରେ ସେମାନେ ୬ଭଉଣୀ ଓ ୨ଭାଇ । ପିଲାବେଳୁ ସବୁ ଭାଇଭଉଣୀ ସଙ୍ଗୀତ ଶିକ୍ଷା ଲାଭ କରିଥିଲେ । ସଂଗୀତାଙ୍କ ପ୍ରଥମ ଗୁରୁ ଥିଲେ ହିନ୍ଦୁସ୍ତାନୀ କଣ୍ଠସଂଗୀତ ଗୁରୁ କମଲ ବରନ ଚେଲ । ପରବର୍ତ୍ତୀ ସମୟରେ ସେ ବହୁ ଗୁରୁଙ୍କଠାରୁ ସଙ୍ଗୀତ ଶିକ୍ଷାଲାଭ କରିଥିଲେ । ହରିପ୍ରସାଦ ଚୌରାଶିଆ, ଭୁବନେଶ୍ୱର ମିଶ୍ର, ରଘୁନାଥ ପାଣିଗ୍ରାହୀ, ବୀଣାପାଣି ମିଶ୍ର, ଦୀପକ ବସୁ ଏବଂ ଅକ୍ଷୟ ମହାନ୍ତିଙ୍କ ଆଦି ଶିଳ୍ପୀଙ୍କ ସଂସ୍ପର୍ଶରେ ଆସି ତାଙ୍କ ସଙ୍ଗୀତ ପ୍ରତିଭାର ଉନ୍ନତି ଘଟିଛି । ସେ ସଂଗୀତ ବିଷାରଦ,ସଂଗୀତ ଭାସ୍କର ଆଦି ପାଠ୍ୟକ୍ରମରେ ସ୍ୱର୍ଣ୍ଣପଦକ ପ୍ରାପ୍ତ ହେବା ସହ ସଂଗୀତର ଉଚ୍ଚତର ଗବେଷଣା କରି ଡକ୍ଟରେଟ୍ ଡିଗ୍ରୀ ମଧ୍ୟ ହାସଲ କରିଛନ୍ତି । ଉଭୟ ଓଡ଼ିଆ ଓ ଇଂରାଜୀ ଭାଷା ସାହିତ୍ୟରେ ସ୍ନାତକୋତ୍ତର କରିବା ସହ ଇଂରାଜୀରେ ପିଏଚଡ଼ି ମଧ୍ୟ ହାସଲ କରିଛନ୍ତି । ସେ କଟକର ଖ୍ରୀଷ୍ଟ ମହାବିଦ୍ୟାଳୟରେ ଇଂରାଜୀ ଅଧ୍ୟାପିକା ଭାବରେ ମଧ୍ୟ କାର୍ଯ୍ୟ କରିଥିଲେ । 

 ପ୍ରଚ୍ଛଦପଟ୍ଟ ଗାୟନ 
 କନକଲତା - ୧୯୭୨
 ବରଗଦ ଦାଦା
 ବାଘ ବାହାଦୂର
 ସକଳ ତୀର୍ଥ ତୋ ଚରଣେ - ୧୯୯୫http://archive.is/81rGr#selection-519.1487-519.1511

 ସମ୍ମାନ ଓ ପୁରସ୍କାର 
 ଶ୍ରେଷ୍ଠ ପାର୍ଶ୍ୱଗାୟିକା(ରାଜ୍ୟ ଚଳଚ୍ଚିତ୍ର ପୁରସ୍କାର) - ୧୯୯୭(ସକଳ ତୀର୍ଥ ତୋ ଚରଣେର 'ବୋଲେ ହୁଁଟି' ଗୀତ ପାଇଁ)
 ସୁରତରଙ୍ଗ ଶୀର୍ଷ ସମ୍ମାନ

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ